
Z A P I S N I K
12. sjednice Vijeća Mjesnog odbora „30. svibnja 1990.“
održane 18. svibnja 2026.
u sjedištu Mjesnog odbora, Vinodolska 23
s početkom u 20,00 sati
NAZOČNI ČLANOVI VIJEĆA:

Snježana Tkalčić-Pisk, Marijana Gregur, Matej Dučkić, Robert Kossa, Antun Bošnjaković, Tomislav Kolak i Sebastijan Ćibarić.
OSTALI NAZOČNI:

Ana Stepančić-Žanić
Predsjedava Antun Bošnjaković, predsjednik Vijeća.

Zapisnik vodi Tomislav Kolak.


Predsjednik konstatira da je nazočno 7 od ukupno 7 članova Vijeća, što znači da Vijeće može pravovaljano odlučivati, te otvara 12. sjednicu Vijeća Mjesnog odbora.

Bez rasprave, jednoglasno, Vijeće prihvaća tekst zapisnika 11. sjednice Vijeća, održane 21. travnja 2026.

Na prijedlog predsjednika Vijeće jednoglasno utvrđuje

D N E V N I   R E D
1. Zaključak o prijedlogu postavljanja zaštitnih stupića ili betonske kugle na Ulici kneza Branimira /Osječka-pružni prijelaz Trnava/ - donošenje zaključka
2. Zaključak o prijedlogu postavljanja table „30. svibnja 1990.“ na ulazu u Vinodolsku ulicu iz ulice Dubrava – donošenje zaključka
3. Zaključak o zahtjevu za uklanjanje dijela zaštitnih stupića, Vinodolska 1 – donošenje zaključka
4. Zaključak o zahtjevu za nemogućnost odvoza otpada zbog parkiranih automobila u Ulici Janjevci – donošenje zaključka
5. Pitanja, prijedlozi i obavijesti
Ad 1. 


Članovi Vijeća primili su pisani materijal uz poziv.

Predsjednik usmeno obavještava nazočne o predmetu rasprave i odlučivanja.


U raspravi sudjeluju: Snježana Tkalčić-Pisk, Marijana Gregur, Matej Dučkić, Robert Kossa, Antun Bošnjaković, Tomislav Kolak i Sebastijan Ćibarić.

Vijeće jednoglasno donosi

Z A K LJ U Č A K
o prijedlogu postavljanja zaštitnih stupića ili betonskih kugli 

na nogostupu u Ulici kneza Branimira

1. Vijeće je razmotrilo zahtjev o prijedlogu postavljanja zaštitnih stupića ili betonskih kugli uz  rinzol Ulice kneza Branimira /nogostup/ od pješačkog prijelaza pa do rampe pružnog prijelaza zbog parkiranja šlepera na zelenu površinu, ostavljanja auti bez tablica, uništavanje zelene površine.
2. Predlaže se postavljanje zaštitnih stupića ili betonskih kugli na nogostupu u Ulici kneza Branimira, nasuprot izlaza Osječke na Ulicu kneza Branimira od Ulice I. Trnava prema zapadu, do prvog semafora tj. pješačkog prijelaza.
3. Ovaj zaključak dostavlja se Gradskoj četvrti Donja Dubrava na daljnje postupanje. 

Ad 2. 


Predsjednik usmeno obavještava nazočne o predmetu rasprave i odlučivanja.


U raspravi sudjeluju: Snježana Tkalčić-Pisk, Marijana Gregur, Matej Dučkić, Robert Kossa, Antun Bošnjaković, Tomislav Kolak i Sebastijan Ćibarić.

Vijeće jednoglasno donosi

Z A K LJ U Č A K
o prijedlogu postavljanja table 

MJESNI ODBOR „30. svibnja 1990.“

1. Vijeće predlaže postavljanje table na kojoj bi pisalo MJESNI ODBOR „30. svibnja 1990.“ na početku Vinodolske /iz ulice Dubrava u Vinodolsku ulicu/.
2. Ovaj zaključak dostavlja se Gradskoj četvrti Donja Dubrava na daljnje postupanje. 

Ad 3. 

Članovi Vijeća primili su pisani materijal uz poziv.

Predsjednik usmeno obavještava nazočne o predmetu rasprave i odlučivanja.


U raspravi sudjeluju: Snježana Tkalčić-Pisk, Marijana Gregur, Matej Dučkić, Robert Kossa, Antun Bošnjaković, Tomislav Kolak i Sebastijan Ćibarić.

Vijeće jednoglasno donosi

Z A K LJ U Č A K
o prijedlogu uklanjanja dijela zaštitnih stupića u Vinodolskoj ulici
1. Vijeće je primilo na znanje dopis Gradskog ureda za mjesnu samoupravu, promet, komunalne poslove, civilnu zaštitu i sigurnost u kojem se navodi da Vijeće Gradske četvrti Donja Dubrava nije usvojilo zaključak u svezi uklanjanja zaštitnih stupića u Vinodolskoj 1. 
2. Vijeće je ponovno razmotrilo i podržava zahtjev Hrvoja Ćićića za uklanjanje dijela zaštitnih stupića u Vinodolskoj ulici 1, ispred ugostiteljskog objekta KEBAB za potrebe dostavnog vozila jer je učinjen propust prilikom postavljanja stupića, te ostaje pri svome traženju.
3. Predlaže se da se na dijelu Vinodolske ulice, ispred k.br. 1 uklone stupići i postavi blokator parkiranja ili da se zatraži da nadležni gradski ured iznađe drugo rješenje problema.

4. Ovaj zaključak dostavlja se Vijeću Gradske četvrti Donja Dubrava na daljnje postupanje.
Ad 4. 


Članovi Vijeća primili su pisani materijal uz poziv.

Predsjednik usmeno obavještava nazočne o predmetu rasprave i odlučivanja.


U raspravi sudjeluju: Snježana Tkalčić-Pisk, Marijana Gregur, Matej Dučkić, Robert Kossa, Antun Bošnjaković, Tomislav Kolak i Sebastijan Ćibarić.

Vijeće jednoglasno donosi

Z A K LJ U Č A K
o zahtjevu za nemogućnost odvoza otpada 

zbog parkiranih automobila u Ulici Janjevci 
1. Vijeće je razmotrilo zahtjev u svezi nemogućnosti odvoza otpada zbog parkiranih automobila u Ulici Janjevci.
2. Predlaže se iscrtavanje zone zabrane parkiranja preko puta Ulice Janjevci/slika u privitku/ te postavljanje prometnog znaka „zabranjeno parkiranje“ i postavljanje zaštitnih stupića na tom dijelu zbog nemogućnosti ulaska kamiona Čistoće u Ulicu Janjevci te iz tog razloga ne mogu obavljati svoju djelatnost.
3. Ovaj zaključak dostavlja se Vijeću Gradske četvrti Donja Dubrava na daljnje postupanje.
           Ad 5. Pitanja, prijedlozi i obavijesti

Predsjednik obavještava članove Vijeća o:

· Dopisu GU za MS, promet, komunalne poslove, CZ i sigurnost od 28. 4.2026., 7.5.2026. i 11.5.2026.
Vijeće je raspravljalo kako je potrebno:

· postaviti prometni znak slijepa ulica na križanju Belišćanske i Belišćanski odvojak II., 
· postavljanje stupića kod pješačkog prijelaza Belišćanska – Vardarska na zapadnoj i istočnoj strani, 

· saniranje telekom zdenca /poravnavanje/ na ulici Južna 68a-68d i 70a-70c
· saniranje odvodnog šahta Ledenička ulica 1

· saniranje telekom zdenca na križanju Vinodolska – Nerezinska /zdenac se nalazi na Vinodolskoj ulici/

· bojanje svih crta, pješačkih prijelaza, znakova koji se nalaze na prometnicama na području našeg MO-a

S obzirom da nije bilo pitanja i prijedloga predsjednik zaključuje sjednicu.
Dovršeno u 21,10 sati.
KLASA: 024-08/26-003/1063
URBROJ: 251-13-11-6/012-26-2
Zagreb, 18. svibnja 2026.
Zapisnik sastavio

Tomislav Kolak

PREDSJEDNIK VIJEĆA

Mjesnog odbora „30. svibnja 1990.“

Antun Bošnjaković

